*Predlog*

**UKREPI ZA IZBOLJŠANJE ODZIVA Z NOSILCI IN ROKI IZVEDBE**

| **ZŠ** | **Ugotovitev** | **Ukrep** | **Nosilec** | **Sodeluje** | **Rok** |
| --- | --- | --- | --- | --- | --- |
|  | Posamezni predpisi za zajezitev epidemije so bili pripravljeni v časovni stiski, zato so bili večkrat dopolnjeni, kar je povzročalo težave v realizaciji in tolmačenju.  Vprašanje plačila DDV pri prejemu donacij. | Pregledati predpise, ki so bili izdani v času epidemije, jih dopolniti, medresorsko uskladiti, da bodo v primeru naslednjega vala epidemije pripravljeni za sprejem. | Služba vlade za zakonodajo | Ministrstva | 15. 9. 2020 |
| Sprejeti trajnejše zakonske podlage s področja delovnega razmerja, s katerimi bodo mogoče začasne zaposlitve in prerazporeditve med subjekti javnega sektorja (npr. kuharji iz zaprtih vrtcev in šol začasno premeščeni v DSO; prerazporeditev zdravstvenega osebja iz zaprtih ambulant, možnost zaposlitve vzgojiteljev). | MDDSZ | 20. 12. 2020 |
| Izdelati transparentno metodologijo nagrajevanja posameznikov zaradi izpostavljenosti večjim tveganjem in obremenitvam, vključno z izplačilom finančne nagrade prostovoljcem in aktiviranim pripadnikom sil za zaščito, reševanje in pomoč. | MJU | URSZR, ministrstva | 15. 9. 2020 |
| Izvesti spremembo področne zakonodaje, ki bo omogočala donacije vseh vrst materialno – tehničnih sredstev brez plačila DDV. | MF |  | 20. 12. 2020 |
|  | Ugotovljene so bile določene pomanjkljivosti Državnega načrta zaščite in reševanja ob pojavu epidemije oziroma pandemije nalezljive bolezni pri ljudeh. | Dopolniti Državni načrt zaščite in reševanja ob pojavu epidemije oziroma pandemije nalezljive bolezni pri ljudeh v delu, ki se nanaša na:   * obseg načrtovanja; podrobneje opredeliti obseg in vsebino načrta dejavnosti ministrstev; * sile in sredstva za ZRP ter vire za izvajanje načrta; zapisati naloge nosilcev načrtovanja glede zagotavljanja materialno tehničnih sredstev za izvajanje načrta; * aktiviranje sil in sredstev za ZRP; podrobneje opredeliti pristojnosti in naloge Zavoda RS za blagovne rezerve; * naloge ministrstev; dopolniti in na novo opredeliti naloge ministrstev in drugih državnih organov. V načrt vključiti tudi Urad RS za Slovence v zamejstvu in po svetu; * osebno in vzajemno zaščito. | URSZR | Ministrstva in drugi državni organi | 15.7.2020 |
| V načrtu na novo opredeliti naloge in zadolžitve ministrstev na podlagi izkušenj pridobljenih med epidemijo. |
|  | Pomanjkljivosti v načrtih dejavnosti državnih organov.  Večina ministrstev je ustanovilo delovne skupine za spremljanje in izvajanje ukrepov za obvladovanje širitve nalezljive bolezni COVID-19, ponekod so uvedli dežurstvo. | Posredovati ministrstvom enotne usmeritve za pripravo načrtov dejavnosti. | URSZR |  | 31. 7. 2020 |
| Dopolniti načrte dejavnosti in jih posredovati URSZR. Pripraviti operativne dokumente in stalno ažurirati kontaktne podatke na ministrstvih in drugih državnih organih, s čimer se bo povečala operativna sposobnost delovanja ministrstev in dejavnosti v pristojnosti ministrstev v času nesreče. | Ministrstva | 14 dni po sprejetju Državnega načrta ZIR |
| V ministrstvih že vnaprej predvideti oblikovanje delovnih skupin za spremljanje in izvajanje ukrepov za obvladovanje širitve nalezljive bolezni COVID-19 in predvideti možnost uvedbe dežurstva. | 31. 7. 2020 |
| Javne uslužbence seznaniti z rešitvami iz načrta zaščite in reševanja ter načrta dejavnosti in jih usposobiti za delovanje v delovni skupini. |
|  | Nepoznavanje rešitev iz načrtov zaščite in reševanja ter načrtov dejavnosti. | Normativno urediti obvezno usposabljanje odgovornih oseb v občinah (županov). | URSZR |  | 20. 12. 2020 |
| Urediti usposabljanje za vodilne in tudi druge javne uslužbence (direktorji občinskih uprav, javnih zavodov, direktoratov, organov v sestavi). | URSZR, MJU | Ministrstva  Občine |
| Za boljšo pripravljenost v prihodnje izvesti periodično izvajanje vaj s scenarijem, ki se nanaša na epidemije in pandemije. | URSZR | Ministrstva in drugi državni organi  Občine | Prva polovica 2021 |
|  | Ministrstva in občine so izvedla številne spremembe v organizaciji dela. Glede na usmeritve zdravstvene stroke je bilo v času razglašene epidemije za večino javnih uslužbencev uvedeno delo od doma ali čakanje na delo na domu. Za izvajanje dela od doma so ministrstva in druge službe morala zagotoviti tehnične in druge pogoje za delo na daljavo (npr. zagotovitev ustreznih licenc). V posameznih primerih so morala kupiti ustrezno komunikacijsko in informacijsko opremo, ki je omogočala delo na daljavo, večino jo je zagotovil MJU. | Preveriti optimizacijo dela od doma in v primerih, kjer ni mogoče zagotoviti vseh varnostnih pogojev (obramba, policija) poiskati druge organizacijske rešitve. | Ministrstva in drugi državni organi  Občine | MJU | 15. 9. 2020 |
| Preveriti ustreznost pogojev za delo od doma. | Ministrstva in drugi državni organi  Občine | IRSD |
| Pravočasno zagotoviti ustrezno komunikacijsko in informacijsko opremo za morebitno uvedbo dela od doma. | MJU | Ministrstva |
|  | Državni organi so v poslovne prostore namestili naprave in sredstva za razkuževanje rok in površin, nabavili in razdeljevali so zaščitno opremo, predvsem zaščitne maske in rokavice. Povsod so poskrbeli za poostreno čiščenje in prezračevanje prostorov. Javne uslužbence so obveščali o razmerah in priporočljivih ukrepih (npr. čiščenje rok, higiena kašlja, vzdrževanje ustrezne varnostne razdalje in podobno), merili so telesno temperaturo in vse aktivnosti organizirali tako, da je bila zagotovljena ustrezna varnostna razdalja najmanj 1,5 m. Kjer je bilo mogoče, so pisarne preuredili s pregradami ali odredili, da v pisarni lahko delo opravlja samo en javni uslužbenec. Zaprli ali preuredili so jedilnice, tako da je bila postrežba hrane drugače organizirana, v jedilnici pa je naenkrat lahko obedovalo manjše število oseb. Zaposlene so o ukrepih na delovnem mestu obveščali na različne načine. | Zagotoviti zaščitno opremo in sredstva za razkuževanje. | Ministrstva in drugi državni organi  Občine |  | 31. 7. 2020 |
| Preveriti vse do sedaj sprejete organizacijske ukrepe in jih po potrebi dopolniti in razširiti. |
| Zagotoviti redno obveščanje javnih uslužbencev o sprejetih ukrepih. | Stalna naloga |
|  | Usmeritve in navodila za ocenjevanje potreb in kriteriji za delitev zaščitne opreme so bili definirani, vendar je prihajalo do nesorazmerja pri oceni potreb predvsem na občinskem nivoju ter tudi pri državnih organih. Prav tako so težave povzročale neusklajene izjave v medijih o možnosti dostopa do zaščitne opreme pri CZ, kar je povzročilo nezadovoljstvo predvsem pri gospodarskih družbah, določenih javnih službah in državljanih, ki jim CZ zaščitne opreme ni zagotovila. | Pregledati in po potrebi dopolniti Usmeritve za pripravo ocene potreb zaščitne opreme. | MZ | NIJZ, URSZR | 15. 7. 2020 |
| Pripraviti oceno potreb po zaščitni opremi po posameznih dejavnostih. Izkazane potrebe prikazati za mesec oziroma tri mesece. | URSZR | Ministrstva in drugi državni organi  Občine |
| Definirati zaščitno opremo in zdravila, ki jih mora imeti na zalogi vsak izvajalec zdravstvene dejavnosti za obdobje enega meseca in državne blagovne rezerve za tri mesece. | MZ | MGRT |
| Javnost obvestiti za koga je namenjena zaščitna oprema iz državnih blagovnih rezerv. | UKOM | MZ, NIJZ, URSZR |
|  | Vprašanje količin zaščitne opreme v blagovnih rezervah RS. | Določiti vrsto in količine zaščitne opreme v blagovnih rezervah RS in jo zagotoviti. | MGRT | Ministrstva | 31. 7. 2020 |
| Proučiti možnosti zagotovitve samozadostnosti oskrbe z zaščitno opremo vključno z organiziranjem proizvodnje v RS. |
|  | Pristojnost nabave zaščitne opreme v takih in podobnih situacijah. S sklepom Vlade RS je bil določen Zavod RS za blagovne rezerve kot pomoč pa je bila ustanovljena Medresorska delovna skupina za sprejem, pregled in vrednotenje ponudb zaščitne opreme za preprečevanje širjenja nalezljive bolezni SARS-CoV-2 (COVID-19). | Priprava rešitev za izvajanje skupnih javnih naročil. | MJU | Ministrstva | 31.7.2020 |
|  | Težave pri prevzemu zaščitne opreme in ugotavljanje skladnosti (standardi, navodila, oznake). | Zagotoviti dobavo zaščitne opreme, ki izpolnjuje vse zahteve in ima predpisano dokumentacijo ter izvesti kakovosten prevzem. | Naročnik | TIRS, JAZMP | Stalna naloga |
|  | Nedodelani protokoli načina delitve in dostave zaščitne opreme. | Preveriti in doreči protokole delitve in dostave zaščitne opreme zdravstvenim zavodom, izvajalcem zdravstvenih storitev v javni mreži (koncesionarjem in zasebnim izvajalcem), osebni asistenci, DSO, izvajalcem socialnega varstva, socialno varstvenim zavodom, državnim organom, Policiji, Slovenski vojski, upravljavcem kritične infrastrukture, silam za zaščito in reševanje, občinam, vzgojno izobraževalnim ustanovam ter kulturnim ustanovam. | URSZR | Ministrstva | 31. 7. 2020 |
|  | Težave v Državnem logističnem centru Roje, ki je čez noč postal osrednji logistični center za zaščitno opremo v RS, čeprav ni imel ne kadrovskih, prostorskih in tudi ne drugih pogojev.  Podobne težave so bile tudi v regijskih logističnih centrih. | V kolikor bo naloge osrednjega logističnega centra za zaščitno opremo v RS opravljal DLC zagotoviti pogoje za delo (kadrovska okrepitev, povečanje skladiščnih kapacitet, nakup skladiščne opreme, prometna ureditev z dostopi, nadgradnja informacijske rešitve…). | MO | URSZR | 2020 |
| Tudi v regijskih logističnih centrih zagotoviti pogoje za delo (kadrovska okrepitev, nakup skladiščne opreme, ureditev prostorov,…). | 2021 |
|  | Veliko težav je bilo v postopkih odrejanja karantene, predvsem zaradi nepravočasno izdanih odločb o karanteni in pomanjkljivega obveščanja. Bile so tudi težave glede pristojnosti ministrstev za zagotavljanje in trajanje nastanitve, oskrbe in varovanja ljudi v karanteni ter tudi s kritjem stroškov, ki so pri tem nastali. | Celostno urediti izvedbo karantene v okviru Načrta dejavnosti Ministrstva za zdravje, vključno z določitvijo državne infrastrukture za izvajanje karantene. | MZ | Ministrstva | 14 dni po sprejetju Državnega načrta ZIR |
|  | Pozitivna izkušnja je bila vzpostavitev Klicnega centra 080 1404, enotne klicne številke za informacije občanom. Vsi sodelujoči z različnih področij so z veliko empatije dajali ključne informacije. Njegova vzpostavitev je zmanjšala število klicev na regijske centre za obveščanje, izpostave URSZR, štabe CZ regij in občin. | Preveriti organizacijske in logistične rešitve za vzpostavitev Klicnega centra in jih rešiti pred njegovo ponovno vzpostavitvijo.. | UKOM | MJU | 31. 7. 2020 |
| V delovanje Klicnega centra vključiti tudi predstavnike ministrstev, ki so nujno potrebni za širše informiranje javnosti. | Ministrstva |
|  | Zelo dobro so bile sprejete novinarske konference, ki jih je vodil uradni vladni govorec za COVID-19 in informiranje javnosti o aktualnem dogajanju in sprejetih ukrepih v času epidemije. Prav tako je bilo pomembno objavljanje priporočil na spletni strani NIJZ. | Prioritetno organizirati in centralizirano voditi aktivnosti za ažurno, usklajeno in konsistentno komuniciranje.. | UKOM | Ministrstva in drugi državni organi | 31. 7. 2020 |
| Opozoriti na preudarnost pri komuniciranju prek družbenih omrežij. |  |
| Sproti dopolnjevati priporočila, navodila in smernice NIJZ | NIJZ | MZ | Stalna naloga |
|  | V aktivnosti zajezitve epidemije so bile vključene nevladne organizacije na državni in lokalni ravni. | Zagotoviti evidentiranje, koordiniranje dela in izkazovanje stroškov nevladnih organizacij, ki so izven sistema varstva pred naravnimi in drugimi nesrečami. | MJU | URSZR | 31. 7. 2020 |
|  | Ob izvajanju aktivnosti zajezitve epidemije niso bili jasni in vnaprej določeni postopki evidentiranja, izkazovanja, potrjevanja in poplačila stroškov. | Določiti vire in zadosten obseg financiranja aktivnosti za odzivanje v primeru epidemije / pandemije, kot tudi ob drugih izrednih dogodkih (naravne in druge nesreče), že od faze priprave oziroma načrtovanja naprej. | MF |  | 31. 7. 2020 |
| Izdelati navodilo za izkazovanje stroškov ob nesreči. | URSZR |
|  | Za strokovno pomoč pri konzularni asistenci v najbolj ogroženih predelih sveta je bilo na voljo premalo javnih uslužbencev z različnih področij, ki bi bili pripravljeni in usposobljeni za odhod na krizna območja. | Evidentirati kandidate za vključitev v delo Konzularne krizne celice in jih usposobiti z osnovnimi konzularnimi znanji | MZZ | Ministrstva in drugi državni organi | 20. 12. 2020 |
| Pripraviti strokovna usposabljanja za izbrane javne uslužbence in predlagati njihovo vključitev v aktivnosti slovenske mreže diplomatsko konzularnih predstavništev ali Evropske službe za zunanje zadeve. | IPCR in Delovna skupina Sveta EU za konzularne zadeve |